title: Cinneadh ón gCoimisiún an 20 Eanáir 2022 lena bhformheastar, thar ceann an Aontais Eorpaigh, na leasuithe ar Iarscríbhinn 14-B a ghabhann leis an gComhaontú Comhpháirtíochta Eacnamaíche idir an tAontas agus an tSeapáin 2022/C 35/01

text:
                  24.1.2022

                  GA

                  Iris Oifigiúil an Aontais Eorpaigh

                  C 35/1

         CINNEADH ÓN GCOIMISIÚN
         an 20 Eanáir 2022
         lena bhformheastar, thar ceann an Aontais Eorpaigh, na leasuithe ar Iarscríbhinn 14-B a ghabhann leis an gComhaontú Comhpháirtíochta Eacnamaíche idir an tAontas agus an tSeapáin
         (2022/C 35/01)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Chinneadh (AE) 2018/1907 ón gComhairle an 20 Nollaig 2018 maidir le tabhairt i gcrích an Chomhaontaithe Comhpháirtíochta Eacnamaíche idir an tAontas agus an tSeapáin (1), agus go háirithe Airteagal 4 de,
         De bharr an mhéid seo a leanas:

                     (1)

                     Tháinig an Comhaontú Comhpháirtíochta Eacnamaíche idir an tAontas agus an tSeapáin (dá ngairtear “an Comhaontú” anseo feasta) i bhfeidhm an 1 Feabhra 2019.

                     (2)

                     Faoi chuimsiú an Choiste um Maoin Intleachtúil, dheimhnigh an tAontas Eorpach agus an tSeapáin (dá ngairtear “na Páirtithe” anseo feasta) go mbreithneoidh an Comhchoiste suas le 28 n-ainm ón Aontas Eorpach agus suas le 28 n-ainm ón tSeapáin gach bliain ó 2020 go 2022, ainmneacha atá le cosaint mar thásca geografacha (dá ngairtear “TGanna” anseo feasta) agus atá le cur in Iarscríbhinn 14-B a ghabhann leis an gComhaontú, ar choinníoll go gcosnaítear na hainmneacha sin mar TGanna ar bhonn intíre. Ó 2023 ar aghaidh, oibreoidh na Páirtithe chun tásca geografacha breise a chur go leanúnach le hIarscríbhinn 14-B i bhfianaise leasanna a chéile agus i ndlúthchomhar lena chéile. An 1 Feabhra 2021, i gcomhréir le hAirteagal 14.30 den Chomhaontú, cuireadh 28 TG ón Aontas agus 28 TG ón tSeapáin le hIarscríbhinn 14-B a ghabhann leis an gComhaontú (2).

                     (3)

                     Foráiltear in Airteagal 14.30 den Chomhaontú maidir leis an bhféidearthacht tásca geografacha nua a chur le hIarscríbhinn 14-B a ghabhann leis an gComhaontú a bheadh le glacadh tar éis an nós imeachta freasúra a chur i gcrích agus tar éis scrúdú a déanamh ar na tásca geografacha mar a leagtar amach i mír 4 d’Airteagal 14.25 de chun sástacht an dá Pháirtí.

                     (4)

                     Tá an nós imeachta freasúra curtha i gcrích ag an Aontas agus tá scrúdú déanta aige ar na 28 dtásc gheografacha breise ón tSeapáin, agus tá an nós imeachta freasúra curtha i gcrích ag an tSeapáin agus tá scrúdú déanta aici ar na 28 dtásc gheografacha breise ón Aontas. Ba cheart na tásca geografacha sin a chur faoin liosta comhfhreagrach de thásca geografacha an Bhallstáit AE féin agus leis an liosta de thásca geografacha na Seapáine.

                     (5)

                     Foráiltear in Airteagal 14.53(3) den Chomhaontú gur cheart don Choiste um Maoin Intleachtúil, Coiste a bunaíodh de bhun Airteagal 22.3 den Chomhaontú, moltaí a chur faoi bhráid an Chomhchoiste a bunaíodh de bhun Airteagal 22.1 den Chomhaontú maidir le leasuithe ar Iarscríbhinn 14-B arna iarraidh sin do Pháirtí.

                     (6)

                     De bhun mhír 5 d’Airteagal 22.1 den Chomhaontú, féadfaidh an Comhchoiste cinntí a ghlacadh chun an Comhaontú a leasú i gcásanna sonracha, lena n-áirítear leasú ar Iarscríbhinn 14-B, i gcomhréir le nósanna imeachta dlíthiúla intíre na bPáirtithe faoi seach.

                     (7)

                     An 13 Nollaig 2021, mhol an Coiste um Maoin Intleachtúil don Chomhchoiste Iarscríbhinn 14-B a ghabhann leis an gComhaontú a leasú dá réir sin.

                     (8)

                     Dá bhrí sin, ba cheart Iarscríbhinn 14-B a ghabhann leis an gComhaontú a leasú dá réir sin agus ba cheart na leasuithe a fhormheas thar ceann an Aontais,

               TAR ÉIS A CHINNEADH MAR A LEANAS:

            Airteagal 1
            Formheastar leis seo, thar ceann an Aontais Eorpaigh, na leasuithe ar Iarscríbhinn 14-B a ghabhann leis an gComhaontú a leagtar amach sa dréacht-Chinneadh ón gComhchoiste.
            Cuirtear i gceangal leis an gCinneadh seo téacs an Chomhaontaithe leasaithigh, i bhfoirm dréacht-Chinnidh ón gComhchoiste.

            Airteagal 2
            Údaraítear d’ionadaí an Aontais Eorpaigh sa Chomhchoiste formheas a dhéanamh ar ghlacadh an Chinnidh ón gComhchoiste thar ceann an Aontais Eorpaigh.

            Airteagal 3
            Foilseofar an Cinneadh seo in Iris Oifigiúil an Aontais Eorpaigh.
            Foilseofar an Comhaontú leasaitheach atá san Iarscríbhinn, i bhfoirm an Chinnidh ón gComhchoiste, in Iris Oifigiúil an Aontais Eorpaigh tar éis don Chomhchoiste é a ghlacadh.

            Arna dhéanamh sa Bhruiséil, 20 Eanáir 2022.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 330, 27.12.2018, lch. 1.

            (2)  IO L 35, 1.2.2021, lgh. 31.

            IARSCRÍBHINN

                  CINNEADH UIMH. …/2022 ÓN gCOMHCHOISTE FAOIN gCOMHAONTÚ
                  COMHPHÁIRTÍOCHTA EACNAMAÍCHE IDIR AN tAONTAS EORPACH AGUS AN tSEAPÁIN
                  an [dáta]
                  maidir leis na leasuithe ar Iarscríbhinn 14-B i leith tásca geografacha
                  TÁ AN COMHCHOISTE,
                  Ag féachaint don Chomhaontú Comhpháirtíochta Eacnamaíche idir an tAontas agus an tSeapáin (dá ngairtear “an Comhaontú” anseo feasta), agus go háirithe Airteagal 14.30 agus Airteagal 22.2 de,
                  De bharr an mhéid seo a leanas:

                              (1)

                              Tháinig an Comhaontú i bhfeidhm an 1 Feabhra 2019.

                              (2)

                              Faoi chuimsiú an Choiste um Maoin Intleachtúil, dheimhnigh an tAontas Eorpach agus an tSeapáin (dá ngairtear “na Páirtithe” anseo feasta) go mbreithneoidh an Comhchoiste suas le 28 n-ainm ón Aontas Eorpach agus suas le 28 n-ainm ón tSeapáin gach bliain ó 2020 go 2022, ainmneacha atá le cosaint mar thásca geografacha (dá ngairtear “TGanna” anseo feasta) agus atá le cur in Iarscríbhinn 14-B a ghabhann leis an gComhaontú, ar choinníoll go gcosnaítear na hainmneacha sin mar TGanna ar bhonn intíre (1). Ó 2023 ar aghaidh, oibreoidh na Páirtithe chun tásca geografacha breise a chur go leanúnach le hIarscríbhinn 14-B i bhfianaise leasanna a chéile agus i ndlúthchomhar lena chéile. An 1 Feabhra 2021, i gcomhréir le hAirteagal 14.30 den Chomhaontú, cuireadh 28 TG ón Aontas Eorpach agus 28 TG ón tSeapáin le hIarscríbhinn 14-B a ghabhann leis an gComhaontú (2).

                              (3)

                              Tar éis iarraidh a fháil ó na Páirtithe agus de bhun mhír 1 d’Airteagal 14.30, tá an nós imeachta freasúra curtha i gcrích ag an Aontas Eorpach agus tá scrúdú déanta aige ar na 28 TG breise ón tSeapáin, agus tá an nós imeachta freasúra curtha i gcrích ag an tSeapáin agus tá scrúdú déanta aici ar na 28 TG breise ón Aontas Eorpach.

                              (4)

                              An 13 Nollaig 2021, i gcomhréir le mír 3 d’Airteagal 14.53 den Chomhaontú, mhol an Coiste um Maoin Intleachtúil don Chomhchoiste Iarscríbhinn 14-B a ghabhann leis an gComhaontú a leasú dá réir sin.

                              (5)

                              Chuir na Páirtithe i gcrích na nósanna imeachta inmheánacha dá gcuid is gá chun an Cinneadh ón gComhchoiste faoin gComhaontú a ghlacadh, agus tá siad ag féachaint leis na nótaí taidhleoireachta lena ndeimhnítear na leasuithe ar an gComhaontú a mhalartú tráth nach déanaí ná 10 lá oibre tar éis an Cinneadh a ghlacadh.

                              (6)

                              Dá réir sin, ba cheart Iarscríbhinn 14-B a ghabhann leis an gComhaontú a leasú, i gcomhréir le mír 3 agus le fomhír 4(g) d’Airteagal 23.2 den Chomhaontú.

                              (7)

                              Tar éis do Ríocht Aontaithe na Breataine Móire agus Thuaisceart Éireann tarraingt siar as an Aontas Eorpach ón 1 Eanáir 2021, de réir mhír 3 d’Airteagal 14.30 den Chomhaontú, ba cheart liostaí TGanna na Ríochta Aontaithe a bhaint de liostaí TGanna an Aontais Eorpaigh in Iarscríbhinn 14-B a ghabhann leis an gComhaontú.

                        TAR ÉIS AN CINNEADH SEO A GHLACADH:

                     Airteagal 1

                                 a)

                                 I Roinn A de Chuid 1 d’Iarscríbhinn 14-B a ghabhann leis an gComhaontú, bainfear liosta TGanna na Ríochta Aontaithe agus cuirfear na TGanna a liostaítear in Iarscríbhinn 1 a ghabhann leis an gCinneadh seo faoi liosta comhfhreagrach TGanna an Bhallstáit den Aontas lena mbaineann.

                                 b)

                                 I Roinn B de Chuid 1 d’Iarscríbhinn 14-B a ghabhann leis an gComhaontú, cuirfear na TGanna a liostaítear in Iarscríbhinn 2 a ghabhann leis an gCinneadh seo le liosta TGanna na Seapáine.

                                 c)

                                 I Roinn A de Chuid 2 d’Iarscríbhinn 14-B a ghabhann leis an gComhaontú, bainfear liosta TGanna na Ríochta Aontaithe agus cuirfear na TGanna a liostaítear in Iarscríbhinn 3 a ghabhann leis an gCinneadh seo faoi liosta comhfhreagrach TGanna an Bhallstáit den Aontas lena mbaineann.

                                 d)

                                 I Roinn B de Chuid 2 d’Iarscríbhinn 14-B a ghabhann leis an gComhaontú, cuirfear na TGanna a liostaítear in Iarscríbhinn 4 a ghabhann leis an gCinneadh seo le liosta TGanna na Seapáine.

                     Airteagal 2

                                 a)

                                 Sa cheathrú bliain de chur chun feidhme an Chomhaontaithe, déanfaidh an Comhchoiste cinneadh maidir le líon suas le 27 n-ainm ón Aontas Eorpach agus 27 n-ainm ón tSeapáin a chur le hIarscríbhinn 14-B a ghabhann leis an gComhaontú, ainmneacha atá le cosaint mar TGanna faoin gComhaontú, ar choinníoll gur TGanna iad na hainmneacha sin atá faoi chosaint i gcríoch an Pháirtí i gcomhréir lena dhlíthe agus lena rialacháin.

                                 b)

                                 Ón gcúigiú bliain de chur chun feidhme an Chomhaontaithe ar aghaidh, oibreoidh na Páirtithe chun TGanna breise a chur isteach go leanúnach, i bhfianaise leasanna gach Páirtí.

                     Airteagal 3
                     Déantar an Cinneadh seo a tharraingt suas i ndúblach. Déantar Airteagal 1 agus na hIarscríbhinní a ghabhann leis an gCinneadh seo a tharraingt suas i ndúblach i dteangacha barántúla an Chomhaontaithe a ndéantar foráil maidir leo i mír 1 d’Airteagal 23.8 den Chomhaontú, agus comhúdarás ag gach téacs acu.

                     Airteagal 4
                     Cuirfidh na Páirtithe an Cinneadh seo chun feidhme i gcomhréir le mír 1 d’Airteagal 22.2 den Chomhaontú. Deimhneofar na leasuithe ar an gComhaontú a glacadh trí bhíthin an Chinnidh seo ar mhalartú nótaí taidhleoireachta i gcomhréir le mír 3 d’Airteagal 23.2 den Chomhaontú agus tiocfaidh na leasuithe i bhfeidhm an tráth céanna sin.

                     Arna dhéanamh i/in/sa [Áit], …

                           Thar ceann an Chomhchoiste,

                           Comhchathaoirleach [thar ceann na Seapáine] Comhchathaoirleach [thar ceann an Aontais Eorpaigh]

                  IARSCRÍBHINN 1
                  AN FHRAINC

                              An t-ainm atá le cosaint

                              Tras-scríbhinn go Seapáinis (chun críoch faisnéise)

                              Catagóir an earra agus tuairisc ghearr air [i lúibíní cearnacha, chun críche faisnéise]

                              Abondance (3)

                              アボンダンス

                              Cáis

                              Huile d’olive de la vallée des Baux-de-Provence

                              ユイル・ドリーブ・ドゥ・ラ・ヴァレ・ デ・ボー・ドゥ・ プロヴァンス

                              Olaí agus saillte (im, margairín, ola, etc.) [ola olóige]

                              Pont-l’Évêque

                              ポン・レヴェック

                              Cáis

                              Sel de Guérande / Fleur de sel de Guérande

                              セル・ドゥ・ゲランド/ フルール・ドゥ・セル・ドゥ・ゲランド

                              Salann

                        AN GHEARMÁIN

                              An t-ainm atá le cosaint

                              Tras-scríbhinn go Seapáinis (chun críoch faisnéise)

                              Catagóir an earra agus tuairisc ghearr air [i lúibíní cearnacha, chun críche faisnéise]

                              Dresdner Christstollen / Dresdner Stollen / Dresdner Weihnachtsstollen

                              ドレスナー・クリストシュトレン / ドレスナー・シュトレン / ドレスナー・ヴァイナハツシュトレン

                              Arán, taosrán, cácaí, milseogra, brioscaí agus táirgí eile báicéara [cácaí]

                              Spalt Spalter

                              シュパルト・ シュパルター

                              Táirgí eile d’Iarscríbhinn I a ghabhann le CFAE (spíosraí etc.) [leannlusanna]

                        AN GHRÉIG

                              An t-ainm atá le cosaint

                              Tras-scríbhinn go Seapáinis (chun críoch faisnéise)

                              Catagóir an earra agus tuairisc ghearr air [i lúibíní cearnacha, chun críche faisnéise]

                              Χανιά Κρήτης
                              (Traslitriú go haibítir na Laidine: Chania Kritis)

                              ハニア・クリティス

                              Olaí agus saillte (im, margairín, ola, etc.) [ola olóige]

                        AN IODÁIL

                              An t-ainm atá le cosaint

                              Tras-scríbhinn go Seapáinis (chun críoch faisnéise)

                              Catagóir an earra agus tuairisc ghearr air [i lúibíní cearnacha, chun críche faisnéise]

                              Monti Iblei

                              モンティ・イブレイ

                              Olaí agus saillte (im, margairín, ola, etc.) [ola olóige]

                              Pecorino Sardo (4)

                              ペコリーノ・サルド

                              Cáis

                              Prosciutto di Modena

                              プロシュット・ディ・モデナ

                              Táirgí feola (cócaráilte, saillte, deataithe, etc.) [liamhás muiceola]

                              Salamini italiani alla cacciatora

                              サラミーニ・イタリアーニ・アッラ・カッチャトーラ

                              Táirgí feola (cócaráilte, saillte, deataithe, etc.) [salámaí muiceola]

                              Speck Alto Adige / Südtiroler Markenspeck / Südtiroler Speck

                              スペック・アルト・アディジェ / スッドティローラー・マルケンスペック / スッドティローラー・スペック

                              Táirgí feola (cócaráilte, saillte, deataithe, etc.) [liamhás muiceola]

                        AN SPÁINN

                              An t-ainm atá le cosaint

                              Tras-scríbhinn go Seapáinis (chun críoch faisnéise)

                              Catagóir an earra agus tuairisc ghearr air [i lúibíní cearnacha, chun críche faisnéise]

                              Aceite de Mallorca / Aceite mallorquín / Oli de Mallorca / Oli mallorquí

                              アセイテ・デ・マヨルカ / アセイテ・マヨルキン / オリ・デ・マヨルカ / オリ・マヨルキ

                              Olaí agus saillte (im, margairín, ola, etc.) [ola olóige]

                              Jamón de Trevélez

                              ハモン・デ・トレベレス

                              Táirgí feola (cócaráilte, saillte, deataithe, etc.) [liamhás muiceola]

                              Los Pedroches

                              ロス・ペドロチェス

                              Táirgí feola (cócaráilte, saillte, deataithe, etc.) [liamhás muiceola]

                              Montes de Toledo

                              モンテス・デ・トレド

                              Olaí agus saillte (im, margairín, ola, etc.) [ola olóige]

                              Pimentón de la Vera

                              ピメントン・デ・ラ・ベラ

                              Táirgí eile d’Iarscríbhinn I a ghabhann le CFAE (spíosraí etc.) [paiprice]

                  IARSCRÍBHINN 2

                              An t-ainm atá le cosaint

                              Tras-scríbhinn go haibítir na Laidine (chun críoch faisnéise)

                              Catagóir an earra agus tuairisc ghearr air [i lúibíní cearnacha, chun críche faisnéise]

                              江戸崎かぼちゃ / 江戸崎カボチャ / 江戸崎南瓜

                              Edosaki Kabocha

                              Táirge talmhaíochta [scuais]

                              吉川ナス / Yoshikawa Nasu / Yoshikawa Eggplant

                              Yoshikawa Nasu

                              Táirge talmhaíochta [ubhthoradh]

                              新里ねぎ / NISSATO GREEN ONION

                              Nissato Negi

                              Táirge talmhaíochta [scailliún]

                              ひばり野オクラ

                              Hibarino Okra

                              Táirge talmhaíochta [ocra]

                              今金男しゃく / Imakane Danshaku

                              Imakane Danshaku

                              Táirge talmhaíochta [práta]

                              田浦銀太刀 / Tanoura Gindachi

                              Tanoura Gindachi

                              Táirge muirí [criosóg]

                              大野あさり / Ono Asari

                              Ono Asari

                              Táirge muirí [breallach]

                              大鰐温泉もやし / Owanionsen Moyashi

                              Owanionsen Moyashi

                              Táirge talmhaíochta [péacáin pónaire]

                              檜山海参 / Hiyama Haishen

                              Hiyama Haishen

                              Táirge muirí próiseáilte [súmaire cladaigh triomaithe]

                              大竹いちじく / Otake Ichijiku

                              Otake Ichijiku

                              Táirge talmhaíochta [fige]

                              八代特産晩白柚 / Yatsushiro Tokusan Banpeiyu

                              Yatsushiro Tokusan Banpeiyu

                              Táirge talmhaíochta [pomaló]

                              八代生姜 / Yatsushiro Shoga / Yatsushiro Ginger

                              Yatsushiro Shoga

                              Táirge talmhaíochta [sinséar]

                              物部ゆず / Monobe Yuzu

                              Monobe Yuzu

                              Táirge talmhaíochta [Yuzu (citreas)]

                              福山のくわい / Fukuyama no Kuwai

                              Fukuyama no Kuwai

                              Táirge talmhaíochta [rinn saighde]

                              富山干柿 / Toyama Hoshigaki

                              Toyama Hoshigaki

                              Táirge talmhaíochta próiseáilte [dátphluma Seapánach triomaithe]

                              山形ラ・フランス / Yamagata La France

                              Yamagata La France

                              Táirge talmhaíochta [piorra]

                              徳地やまのいも / Tokuji Yamanoimo

                              Tokuji Yamanoimo

                              Táirge talmhaíochta [ionam Seapánach]

                              網走湖産しじみ貝 / Abashirikosan Shijimigai

                              Abashirikosan Shijimigai

                              Táirge muirí [breallach fionnuisce]

                              えらぶゆり / ERABU LILY / Erabu Yuri

                              Erabu Yuri

                              Plandaí chun críoch ornáideach [lile]

                              西浦みかん寿太郎 / Nishiura Mikan Jutaro

                              Nishiura Mikan Jutaro

                              Táirge talmhaíochta [mandairín (citreas)]

                              河北せり / Kahoku Dropwort / Kahoku Seri

                              Kahoku Seri

                              Táirge talmhaíochta [lus braonach]

                              清水森ナンバ / Shimizumori Red Pepper / Shimizumori Green Pepper / Shimizumori Namba

                              Shimizumori Namba

                              Táirge talmhaíochta [piobar]
                              Blastanais [piobar]

                              甲子柿 / KASSHI GAKI/ KASSHI KAKI/ KASSHI PERSIMMON

                              Kasshi Gaki / Kasshi Kaki

                              Táirge talmhaíochta [dátphluma Seapánach]

                  IARSCRÍBHINN 3
                  AN FHRAINC

                              An t-ainm atá le cosaint

                              Tras-scríbhinn go Seapáinis (chun críoch faisnéise)

                              Catagóir an earra agus tuairisc ghearr air [i lúibíní cearnacha, chun críche faisnéise]

                              Bordeaux supérieur

                              ボルドー・シュペリウール

                              Fíon

                              Côtes de Bordeaux

                              コート・ド・ボルドー

                              Fíon

                              Crémant d’Alsace

                              クレマン・ダルザス

                              Fíon

                              Saint-Emilion Grand Cru

                              サンテミリオン・グラン・クリュ

                              Fíon

                              Saint-Estèphe

                              サン・テステフ

                              Fíon

                        AN GHEARMÁIN

                              An t-ainm atá le cosaint

                              Tras-scríbhinn go Seapáinis (chun críoch faisnéise)

                              Catagóir an earra agus tuairisc ghearr air [i lúibíní cearnacha, chun críche faisnéise]

                              Landwein Rhein

                              ラントワイン・ライン

                              Fíon

                        AN SPÁINN

                              An t-ainm atá le cosaint

                              Tras-scríbhinn go Seapáinis (chun críoch faisnéise)

                              Catagóir an earra agus tuairisc ghearr air [i lúibíní cearnacha, chun críche faisnéise]

                              Almansa

                              アルマンサ

                              Fíon

                              Calatayud

                              カラタユド

                              Fíon

                              Campo de Borja

                              カンポ・デ・ボルハ

                              Fíon

                              Castilla

                              カスティーリャ

                              Fíon

                              Yecla

                              イエクラ

                              Fíon

                  IARSCRÍBHINN 4

                              An t-ainm atá le cosaint

                              Tras-scríbhinn go haibítir na Laidine (chun críoch faisnéise)

                              Catagóir an earra agus tuairisc ghearr air [i lúibíní cearnacha, chun críche faisnéise]

                              三重

                              Mie

                              Seishu (Sáicí)

                              和歌山梅酒

                              Wakayama Umeshu

                              Cineálacha eile licéir

                              利根沼田

                              Tone Numata

                              Seishu (Sáicí)

                              萩

                              Hagi

                              Seishu (Sáicí)

                              山梨

                              Yamanashi

                              Seishu (Sáicí)

               (1)  Ar mhaithe le deimhneacht níos fearr, breithneoidh an Comhchoiste 27 nó 28 n-ainm ón Aontas Eorpach gach bliain gan beann ar líon na n-ainmneacha ón tSeapáin.

               (2)  https://eur-lex.europa.eu/legal-content/EN/TXT/?uri=CELEX%3A22021D0109&qid=1635340796840
            https://www.mofa.go.jp/mofaj/files/100141732.pdf

               (3)  Tá feidhm ag mír 5 d’Airteagal 14.25 maidir leis an tásc geografach seo.

               (4)  Ní lorgaítear cosaint le haghaidh na comhpháirte aonair “pecorino” den tásc geografach il-chomhpháirte “Pecorino Sardo”


title: Cinneadh (CBES) 2022/596 ón gComhairle an 11 Aibreán 2022 lena leasaítear Cinneadh 2011/235/CBES a bhaineann le bearta sriantacha atá dírithe ar dhaoine agus ar eintitis áirithe i bhfianaise na staide san Iaráin

text:
                  12.4.2022

                  GA

                  Iris Oifigiúil an Aontais Eorpaigh

                  L 114/68

         CINNEADH (CBES) 2022/596 ÓN gCOMHAIRLE
         an 11 Aibreán 2022
         lena leasaítear Cinneadh 2011/235/CBES a bhaineann le bearta sriantacha atá dírithe ar dhaoine agus ar eintitis áirithe i bhfianaise na staide san Iaráin
         TÁ COMHAIRLE AN AONTAIS EORPAIGH,
         Ag féachaint don Chonradh ar an Aontas Eorpach, agus go háirithe Airteagal 29 de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:

                     (1)

                     An 12 Aibreán 2011, ghlac an Chomhairle Cinneadh 2011/235/CBES (1).

                     (2)

                     Ar bhonn athbhreithniú ar Chinneadh 2011/235/CBES, measann an Chomhairle gur cheart na bearta sriantacha a leagtar amach ann a athnuachan go dtí an 13 Aibreán 2023.

                     (3)

                     Tá triúr a ainmnítear san Iarscríbhinn a ghabhann le Cinneadh 2011/235/CBES éagtha, agus ba cheart na hiontrálacha a bhaineann leo a bhaint den Iarscríbhinn. Chinn an Chomhairle freisin gur cheart na hiontrálacha a bhaineann le 25 dhuine atá san áireamh san Iarscríbhinn a ghabhann le Cinneadh 2011/235/CBES a nuashonrú.

                     (4)

                     Ba cheart, dá bhrí sin, Cinneadh 2011/235/CBES a leasú dá réir sin,

               TAR ÉIS AN CINNEADH SEO A GHLACADH:

            Airteagal 1
            Leasaítear Cinneadh 2011/235/CBES mar a leanas:

                        (1)

                        in Airteagal 6, cuirtear an méid seo a leanas in ionad mhír 2:

                           “2.   Beidh feidhm ag an gCinneadh seo go dtí an 13 Aibreán 2023. Déanfar athbhreithniú leanúnach air. Déanfar é a athnuachan, nó a leasú de réir mar is iomchuí, má mheasann an Chomhairle nár comhlíonadh a chuspóirí.”;

                        (2)

                        leasaítear an Iarscríbhinn mar a leagtar amach san Iarscríbhinn a ghabhann leis an gCinneadh seo.

            Airteagal 2
            Tiocfaidh an Cinneadh seo i bhfeidhm ar dháta a fhoilsithe in Iris Oifigiúil an Aontais Eorpaigh.

            Arna dhéanamh i Lucsamburg, 11 Aibreán 2022.

                  Thar ceann na Comhairle

                  An tUachtarán

               J. BORRELL FONTELLES

            (1)  Cinneadh 2011/235/CBES ón gComhairle an 12 Aibreán 2011 a bhaineann le bearta sriantacha atá dírithe ar dhaoine agus ar eintitis áirithe i bhfianaise na staide san Iaráin (IO L 100, 14.4.2011, lch. 51).

            IARSCRÍBHINN
            Leasaítear an Iarscríbhinn a ghabhann le Cinneadh 2011/235/CBES (“Liosta na ndaoine agus na n-eintiteas dá dtagraítear in Airteagail 1 agus 2”) mar a leanas:

                        (1)

                        scriostar iontrálacha 27 (a bhaineann le ZARGAR Ahmad), 38 (a bhaineann le FIRUZABADI Maj-Gen Dr Seyyed Hasan) agus 41 (a bhaineann le HEJAZI Mohammad) den liosta dar teideal “Daoine”;

                        (2)

                        cuirtear an méid seo a leanas in ionad na n-iontrálacha a bhaineann leis na 25 dhuine seo a leanas:

               Daoine

                           Ainm

                           Faisnéis chéannachta

                           Cúiseanna

                           Dáta an liostaithe

                           “1.

                           AHMADI- MOQADDAM Esmail

                           Áit bhreithe: Tehran (Iran)
                           Dáta breithe: 1961
                           Inscne: fireann

                           Stiúrthóir na hOllscoile agus an Higher National Defence Research Institute ón 20 Meán Fómhair 2021 i leith. IarChomhairleoir Sinsearach Gnóthaí Slándála do Cheannaire Armed Forces General Staff. Ceannaire National Police na hIaráine ó 2005 go dtí go luath in 2015. Chomh maith leis sin, bhí sé ina Cheannaire ar Iranian Cyber Police (liostaithe) ó mhí Eanáir 2011 go dtí go luath in 2015. Bhí fórsaí faoina cheannas chun tosaigh in ionsaithe brúidiúla a rinneadh ar agóidí síochánta, chomh maith le hionsaí foréigneach istoíche ar shuanliosanna Tehran University an 15 Meitheamh 2009. Iarcheannaire ar Cheanncheathrú na hIaráine ag tacú le Muintir Éimin.

                           12.4.2011

                           20.

                           MOGHISSEH Mohammad (ar a dtugtar freisin NASSERIAN)

                           Inscne: fireann

                           Breitheamh sa Supreme Court ó mhí na Samhna 2020 i leith.Ceann Tehran Revolutionary Court, brainse 28. Meastar freisin go raibh sé freagrach as baill de phobal Baha’i a cháineadh. Dhéileáil sé le cásanna iarthoghcháin. D’eisigh sé téarmaí fada príosúnachta le linn trialacha éagóracha de ghníomhaithe sóisialta agus polaitiúla agus d’iriseoirí, agus roinnt pionóis bháis d’agóideoirí agus do ghníomhaithe sóisialta agus polaitiúla.

                           12.4.2011

                           21.

                           MOHSENI-EJEI Gholam-Hossein

                           Áit bhreithe: Ejiyeh (Iran)
                           Dáta breithe: circa 1956
                           Inscne: fireann

                           An Príomh-Bhreitheamh ó mhí Iúil 2021 i leith. Comhalta den Expediency Council. Ionchúisitheoir Ginearálta na hIaráine ó Mheán Fómhair 2009 go dtí 2014. IarLeas-Cheann na mBreithiúna (2014 go dtí mí Iúil 2021) agus urlabhraí thar ceann na mBreithiúna (2010-2019). An tAire Faisnéise ó 2005 go dtí 2009. Fad a bhí sé ina Aire Faisnéise le linn na dtoghchán in 2009, bhí gníomhairí faisnéise faoina cheannas freagrach as an gcoinneáil agus céasadh agus na hadmhálacha bréagacha faoi bhrú a fháil ó na céadta gníomhaí, iriseoir, easaontach agus polaiteoir leasaitheach. Ina theannta sin, cuireadh iallach ar phearsana polaitiúla admhálacha bréagacha a dhéanamh faoi cheistiúcháin dhofhulaingthe lenar áiríodh céasadh, mí-úsáid, dúmhál agus bagairt a chur ar a muintir.

                           12.4.2011

                           22.

                           MORTAZAVI Said (ar a dtugtar freisin MORTAZAVI Saeed)

                           Áit bhreithe: Meybod (Iran)
                           Dáta breithe: 1967
                           Inscne: fireann

                           Ceann an Chórais Leasa ó 2011 go 2013. Ionchúisitheoir Ginearálta Tehran go dtí mí Lúnasa 2009. Mar Ionchúisitheoir Ginearálta Tehran, d’eisigh sé ordú ginearálta a úsáideadh chun na céadta gníomhaithe, iriseoirí agus mac léinn a choinneáil. I mí Eanáir 2010, cuireadh an fhreagracht dhíreach air, in imscrúdú parlaiminteach, as triúr príosúnach a choinneáil a fuair bás i gcoimeád ina dhiaidh sin. Cuireadh ar fionraí óna oifig é i mí Lúnasa 2010 tar éis imscrúdú ag breithiúna na hIaráine ar an ról a bhí aige maidir le bás an triúr fear a bhí á gcoinneáil ar a orduithe tar éis an toghcháin.
                           I mí na Samhna 2014, d’aithin údaráis na hIaráine go hoifigiúil an ról a bhí aige i mbás cimí. Fuair cúirt san Iaráin neamhchiontach é an 19 Lúnasa 2015, sna cúisimh a bhain le céasadh agus bás triúr fear óg in Kahrizak Detention Centre in 2009. Daoradh chun príosúin é in 2017 agus scaoileadh saor é i mí Mheán Fómhair 2019. I mí Lúnasa 2021, d’eisigh Supreme Court na hIaráine rialú lenar tacaíodh go hiomlán le Said Mortazavi, agus lenar cuireadh ar ceal an téarma príosúnachta 2 bhliain a gearradh air roimhe sin.

                           12.4.2011

                           25.

                           SALAVATI Abdolghassem

                           Inscne: fireann

                           Breitheamh den Special Court for Financial Crimes, brainse 4 ó 2019 i leith. Breitheamh, Ceann Tehran Revolutionary Court, brainse 15. Breitheamh Cimithe in Tehran Tribunal. Bhí sé i gceannas ar na cásanna iarthoghcháin, agus ba é an Breitheamh a bhí i gceannas ar na ‘seóthrialacha’ le linn an tsamhraidh in 2009, ghearr sé pionós an bháis ar bheirt mhonarcaithe a bhí i láthair sna seóthrialacha. Tá níos mó ná céad príosúnach polaitiúil, gníomhaí chearta an duine agus léiritheoir curtha faoi théarmaí fada príosúnachta aige.
                           In 2018, léirigh tuarascálacha gur lean sé air ag gearradh téarmaí príosúnachta comhchosúla gan nósanna imeachta maidir le héisteacht chóir a chomhlíonadh go cuí.

                           12.4.2011

                           28.

                           YASAGHI Ali-Akbar

                           Inscne: fireann

                           Breitheamh sa Supreme Court, ceann an 13ú rannóg. Leas-Phríomhoifigeach Feidhmiúcháin Setad-e Dieh Foundation. Príomhbhreitheamh, Mashhad Revolutionary Court (2001-2011). Rinneadh trialacha faoina dhlínse go hachomair agus i seisiúin dhúnta, gan cloí le cearta bunúsacha an chúisí. Ós rud é gur eisíodh rialuithe básuithe en masse (suas le 550 idir samhradh na bliana 2009 agus samhradh na bliana 2011), eisíodh pionóis an bháis gan nósanna imeachta maidir le héisteacht chóir a chomhlíonadh go cuí.

                           12.4.2011

                           30.

                           ESMAILI Gholam-Hossein (ar a dtugtar freisin ESMAILI Gholam Hossein)

                           Inscne: fireann

                           Ceann Foirne Uachtarán Raisi na hIaráine ó mhí Lúnasa 2021 i leith. Urlabhraí breithiúnach ó mhí Aibreán 2019 go mí Iúil 2021. IarCheann na mbreithiúna in Tehran. IarCheann Iran's Prisons Organisation. Sa cháil sin, bhí sé comhpháirteach i líon mór agóideoirí polaitiúla a choinneáil agus i mí-úsáidí a rinneadh sa chóras príosúnachta a chlúdach.

                           12.4.2011

                           33.

                           ABBASZADEH- MESHKINI, Mahmoud

                           Inscne: fireann

                           Comhalta den Pharlaimint (ó mhí Feabhra 2020 i leith) agus Spéicéir Committee for National Security and Foreign Affairs na Parlaiminte. Iar-chomhairleoir do High Council for Human Rights na hIaráine (go dtí 2019). Iar-rúnaí don High Council for Human Rights. Iarghobharnóir Ilam Province. Iarstiúrthóir polaitiúil an Interior Ministry. Mar Cheann ar Article 10 Committee of the Law on Activities of Political Parties and Groups, bhí sé i gceannas ar léirsithe agus imeachtaí poiblí eile a údarú agus páirtithe polaitiúla a chlárú.
                           Sa bhliain 2010, chuir sé gníomhaíochtaí dhá pháirtí pholaitiúla leasaitheacha a bhí nasctha le Mousavi – Islamic Iran Participation Front agus Islamic Revolution Mujahedeen Organisation - ar fionraí. Ó 2009 ar aghaidh, tá toirmeasc comhsheasmhach, leanúnach á chur aige ar na cruinnithe neamhrialtasacha go léir, rud a shéanann ceart bunreachtúil chun agóid a dhéanamh agus gabhadh go leor léirsitheoirí síochánta dá bharr sin, de shárú ar an gceart chun saoirse comhthionóil.
                           In 2009, dhiúltaigh sé freisin cead don fhreasúra searmanas a eagrú chun brón a dhéanamh ar dhaoine a maraíodh le linn agóidí de bharr thoghcháin an Uachtaráin.

                           10.10.2011

                           35.

                           AKHARIAN Hassan

                           Inscne: fireann

                           Ceann Bharda 5 agus i gceannas ar ghaibhniú aonair i Rajaee Shahr Prison, atá ar liosta an Aontais, ó 2015 i leith; Coimeádaí Bharda 1, Rajaee Shahr Prison, Karadj, go dtí Iúil 2010. Cháin roinnt iarchimí an úsáid a bhain sé as an gcéasadh, chomh maith le horduithe a thug sé gan cúnamh leighis a thabhairt do phríosúnaigh. De réir tras-scríbhinn ó chime éigin i Rajaee Shahr Prison, thug gardaí príosúin léasadh fíordhona dó, agus Akharian go hiomlán ar an eolas faoi. Tuairiscítear cás amháin ar a laghad de dhrochíde agus bás cime, Mohsen Beikvand, faoi choimircíocht Akharian. Fuair Beikvand bás i mí Mheán Fómhair 2010. Maíonn príosúnaigh eile ar bhealach inchreidte gur maraíodh é le treoracha ó Hassan Akharian.

                           10.10.2011

                           36.

                           AVAEE Seyyed Ali-Reza (ar a dtugtar freisin: AVAEE Seyyed Alireza, AVAIE Alireza)

                           Áit bhreithe: Dezful (Iran)
                           Dáta breithe: 20.5.1956
                           Inscne: fireann

                           An tAire Dlí agus Cirt go dtí an 25 Lúnasa 2021. IarStiúrthóir na hoifige imscrúduithe speisialta. Leas-Aire Gnóthaí Baile agus Ceann an Chláir Phoiblí go dtí mí Iúil 2016. Comhairleoir don Disciplinary Court for Judges i mí Aibreáin 2014. IarUachtarán na mBreithiúna in Tehran. Ina cháil mar Uachtarán na mBreithiúna in Tehran, bhí sé freagrach as sáruithe ar chearta an duine, as gabhálacha treallacha, as diúltú do chearta na bpríosúnach agus as líon ard básuithe.

                           10.10.2011

                           46.

                           KAMALIAN Behrouz (ar a dtugtar freisin Hackers Brain, Behrooz_Ice)

                           Áit bhreithe: Tehran (Iran)
                           Dáta breithe: 1983
                           Inscne: fireann

                           Ceannaire ar an gcibearghrúpa ‘Ashiyaneh’ a bhfuil nasc aige le réimeas na hIaráine. Tá ‘Ashiyaneh’ Digital Security’, arna bhunú ag Behrouz Kamalian, freagrach as dian-chibirionsaithe ar an lucht freasúra intíre, ar leasaitheoirí intíre agus ar institiúidí eachtracha. Chuidigh obair ‘Ashiyaneh’ (eagraíocht Kamalian) le cniogbheartaíocht an réimis i gcoinne an fhreasúra a raibh go leor sáruithe tromchúiseacha ar chearta an duine i gceist léi in 2009. Lean Kamalian agus an cibearghrúpa ‘Ashiyaneh’ dá gcuid gníomhaíochtaí go dtí mí na Nollag 2021 ar a laghad.

                           10.10.2011

                           47.

                           KHALILOLLAHI Moussa (ar a dtugtar freisin KHALILOLLAHI Mousa, ELAHI Mousa Khalil)

                           Áit bhreithe: Tabriz (Iran)
                           Dáta breithe: 1963
                           Inscne: fireann

                           Príomh-Bhreitheamh East Azerbaijan province. Iar-ionchúisitheoir Tabriz ó 2010 go 2019. Bhí baint aige le cás Sakineh Mohammadi-Ashtiani agus bhí sé comhpháirteach i sáruithe tromchúiseacha ar an gceart chun próise cuí.

                           10.10.2011

                           53.

                           TALA Hossein (ar a dtugtar freisin TALA Hosseyn)

                           Áit bhreithe: Tehran (Iran)
                           Dáta breithe: 1969
                           Inscne: fireann

                           Méara Eslamshahr go dtí 2020. IarFheisire den Pharlaimint san Iaráin. IarArd-Ghobharnóir (‘Farmandar’) in Tehran Province go dtí mí Mheán Fómhair 2010, bhí sé freagrach as gníomhú na bhfórsaí póilíneachta agus dá bhrí sin as léirsithe a chur faoi chois. Fuair sé duais i mí na Nollag 2010 mar gheall ar a ról sa chur faoi chois tar éis an toghcháin.

                           10.10.2011

                           55.

                           ZEBHI Hossein

                           Inscne: fireann

                           Céad Leas-Chomhairleoir do bhreithiúna agus do bhreitheamh an Supreme Court (ceann bhrainse 41 den Supreme Court, ag déileáil go háirithe le coireanna slándála agus drugaí). Ionadaí do Phríomh-Ionchúisitheoir na hIaráine (2007-2015). Ina cháil sa ról sin, bhí sé freagrach as cásanna breithiúnacha a tugadh tar éis agóidí iarthoghcháin in 2009 a rinneadh de shárú ar chearta an duine. Ina cháil sa ról sin freisin, tá sé tar éis glacadh le pionóis iomarcacha do chionta drugaí.

                           10.10.2011

                           56.

                           BAHRAMI Mohammad-Kazem

                           Inscne: fireann

                           Ceann an administrative justice court go dtí mí Aibreáin 2021. Bhí sé comhpháirteach i léirsitheoirí síochánta a chur faoi chois in 2009 mar cheannaire ar an mbrainse breithiúnach de na fórsaí armtha.

                           10.10.2011

                           60.

                           HOSSEINI Dr Mohammad (ar a dtugtar freisin HOSSEYNI Dr Seyyed Mohammad; Seyed, Sayyed agus Sayyid)

                           Áit bhreithe: Rafsanjan, Kerman (Iran)
                           Dáta breithe: 23.7.1961
                           Inscne: fireann

                           Leas-Uachtarán gnóthaí parlaiminte faoin Uachtarán Raisi ó mhí Lúnasa 2021 i leith. Comhairleoir don IarUachtarán Mahmoud Ahmadinejad agus urlabhraí don fhaicsean docht polaitiúil YEKTA. An tAire Cultúir agus Treoraíochta Ioslamaí (2009-2013). Iarchomhalta den IRGC, bhí sé comhpháirteach i gcur faoi chois iriseoirí.

                           10.10.2011

                           62.

                           ZARGHAMI Ezzatollah

                           Áit bhreithe: Dezful (Iran)
                           Dáta breithe: 22.7.1959
                           Inscne: fireann

                           Aire Cultúir, Ceardaíochta agus Turasóireachta ón 25 Lúnasa 2021 i leith. Comhalta den Supreme Cyberspace Council agus den Cultural Revolution Council ó 2014 i leith. IarCheann ar an Islamic Republic of Iran Broadcasting (IRIB) go dtí mí na Samhna 2014. Bhí sé freagrach as gach cinneadh clársceidealaithe le linn a théarma oifige in IRIB. Chraol IRIB admhálacha éigeantacha ó dhaoine faoi choinneáil agus sraith seóthrialacha i mí Lúnasa 2009 agus i mí na Nollag 2011. Is ionann sin agus sárú glan ar fhorálacha idirnáisiúnta maidir le triail chóir agus an ceart chun próise cuí.

                           23.3.2012

                           64.

                           KAZEMI Toraj

                           Inscne: fireann

                           Ceannaire ar an Greater Tehran division den Cyber Police arna ainmniú ag an Aontas ó mhí an Mheithimh 2020. Sa cháil sin, d’fhógair sé feachtas chun haiceálaithe rialtais a earcú chun go mbeifí in ann faisnéis ar an idirlíon a rialú níos fearr agus chun suíomhanna gréasáin ‘dainséaracha’ a ionsaí.

                           23.3.2012

                           65.

                           LARIJANI Sadeq

                           Áit bhreithe: Najaf (Iraq)
                           Dáta breithe: 1960 nó mí Lúnasa 1961
                           Inscne: fireann

                           Ceann ar an Expediency Council ón 29 Nollaig 2018 i leith. Iarchomhalta den Guardian Council (go dtí mí Mheán Fómhair 2021). IarCheann na mbreithiúna (2009-2019). Ceanglaítear ar Cheann na mBreithiúna toiliú a thabhairt do gach pionós qisas (cúiteamh), hodoud (coireanna i gcoinne Dé) agus ta’zirat (coireanna i gcoinne an stáit) agus iad a fhaomhadh. Áirítear leis sin pianbhreitheanna lena ngearrtar pionós an bháis, lascadh agus teascadh. I ndáil leis sin, tá séala curtha aige le roinnt pianbhreitheanna phionós an bháis, rud a sháraíonn caighdeáin idirnáisiúnta, lena n-áirítear bású le clocha, bású trí thachtadh (crochadh), ógánaigh a chur chun báis, agus básuithe poiblí amhail bású príosúnach a crochadh de dhroichid os comhair na mílte. Bhí baint aige, dá bhrí sin, le líon mór básuithe. Ina theannta sin, cheadaigh sé pianbhreitheanna pionóis coirp amhail teascadh agus aigéad a shileadh isteach i súile an duine a chiontaítear. Ó tháinig Sadeq Larijani i réim, tá méadú suntasach tagtha ar líon na bpríosúnach polaitiúil, na gcosantóirí ar chearta an duine agus na ndaoine ó mhionlaigh a bheith á ngabháil go treallach. Tá Sadeq Larijani freagrach as teipeanna sistéamacha i bpróiseas breithiúnach na hIaráine i ndáil leis an gceart chun triail chóir a fháil.

                           23.3.2012

                           69.

                           MORTAZAVI Seyyed Solat

                           Áit bhreithe: Farsan, Tchar Mahal-o-Bakhtiari (South) – (Iran)
                           Dáta breithe: 1967
                           Inscne: fireann

                           Ón 5 Meán Fómhair 2021, is é Leas-Uachtarán do Ghnóthaí Feidhmiúcháin na hIaráine agus Ceann Oifig an Uachtaráin é. Ón 16 Meán Fómhair 2019 go dtí mí Mheán Fómhair 2021, is é ceann bhrainse réadmhaoine an Mostazafan Foundation, a raibh á reáchtáil go díreach ag an Supreme Leader Khamenei. Stiúrthóir ar chraobh Tehran den Foundation Astan Qods Razavi, go dtí mí na Samhna 2019. Iar-mhéara Mashhad, an dara cathair is mó san Iaráin, áit a dtarlaíonn básuithe poiblí go rialta. IarLeas-Aire Gnóthaí Baile le freagracht as gnóthaí polaitiúla, a ceapadh in 2009. Sa cháil sin, bhí sé freagrach as daoine a labhair amach mar chosaint ar a gcearta dlisteanacha, lena n-áirítear saoirse chun tuairimí a nochtadh, a chur faoi chois. Ina dhiaidh sin, ceapadh é ina Cheann ar an Iranian Election Committee do thoghcháin pharlaiminteacha in 2012 agus do na toghcháin uachtaránachta in 2013.

                           23.3.2012

                           74.

                           REZVANMA-NESH Ali

                           Inscne: fireann

                           Leas-ionchúisitheoir i gcúige Karaj, réigiún Alborz sa tréimhse ó 2010 go 2016. Freagrach as sáruithe tromchúiseacha ar chearta an duine, agus as baint a bheith aige le hóganach a chur chun báis.

                           23.3.2012

                           79.

                           RASHIDI AGHDAM Ali Ashraf Inscne:

                           Inscne: fireann

                           Leas-Stiúrthóir Sláinte, Ceartúcháin agus Oideachais Tehran Prisons. IarCheann Evin Prison (2012-2015). Tháinig meath ar dhálaí sa phríosún, le linn a théarma, agus rinneadh tagairt do dhrochíde níos déine a bheith á tabhairt do phríosúnaigh. I mí Dheireadh Fómhair 2012, chuaigh naonúr príosúnach baineann ar stailc ocrais mar agóid i gcoinne shárú a gceart agus i gcoinne na cóireála foréigní ó ghardaí príosúin.

                           12.3.2013

                           80.

                           KIASATI Morteza

                           Inscne: fireann

                           Breitheamh den Revolutionary Court of Tehran, brainse 54 agus den Ahwaz Revolutionary Court, brainse 4; ghearr sé pionóis an bháis ar cheathrar príosúnach polaitiúil Arabach, Taha Heidarian, Abbas Heidarian, Abd al-Rahman Heidarian (triúr deartháireacha) agus Ali Sharifi. Gabhadh na daoine sin, rinne céasadh orthu agus crochadh iad gan aon phróis chuí. Rinne Rapóirtéir Speisialta na Náisiún Aontaithe um chearta an duine sa Iaráin tagairt do na cásanna sin agus don easpa próis chuí i dtuarascáil dar dáta an 13 Meán Fómhair 2012 agus i dtuarascáil ó Ardrúnaí na Náisiún Aontaithe an 22 Lúnasa 2012 maidir leis an Iaráin.

                           12.3.2013

                           83.

                           JAFARI Asadollah

                           Inscne: fireann

                           Ard-Aighne Isfahan faoi láthair. Sa phost sin, d’ordaigh sé frithghníomhartha foréigneacha i gcoinne lucht agóide a thug faoi na sráideanna i mí na Samhna 2021 chun agóid a dhéanamh in aghaidh ganntanais uisce. De réir roinnt tuarascálacha, d’fhógair Jafari go rabhthas chun oifig speisialta a chur ar bun chun imscrúdú a dhéanamh ar na hagóideoirí a gabhadh.
                           Ina cháil mar Ionchúisitheoir Mazandaran Province, mhol Jafari go ngearrfaí pionós an bháis i gcásanna a thug sé os comhair na cúirte, ar tháinig básuithe iomadúla dá thoradh lena n-áirítear básuithe poiblí ina sáraítear, trí phionós an bháis a ghearradh, cearta idirnáisiúnta an duine, lena n-áirítear trí bhíthin pionós díréireach agus iomarcach. Tá Jafari freagrach as gabháil mhídhleathach agus sáruithe ar chearta na gcoinneálaithe Baha’i ó ghabhtar iad an chéad uair go dtí go gcoinnítear ina n-aonar iad san Intelligence Detention Centre.

                           12.3.2013

                           95.

                           VASEGHI Leyla (ar a dtugtar freisin VASEQI Layla, VASEGHI Leila, VASEGHI Layla)

                           Áit bhreithe: Sari, Mazandaran Province (Iran)
                           Dáta breithe: 1352 (féilire Hijri na hIaráine), 1972 nó 1973 (féilire Ghréagóra)
                           Inscne: baineann
                           Post: Iarghobharnóir Shahr-e Qods agus Ceann an City Security Council

                           Mar ghobharnóir Shahr-e Qods agus Ceann an City Security Council ó mhí Mheán Fómhair 2019 go dtí mí na Samhna 2021, d’ordaigh Leyla Vaseghi do na póilíní agus d’fhórsaí armtha eile leas a bhaint as modhanna marfacha le linn agóidí i mí na Samhna 2019, rud a d’fhág gur maraíodh agus gur gortaíodh lucht agóide neamh-armtha agus sibhialtaigh eile. Mar ghobharnóir Shahr-e Qods agus Ceann an City Security Council, tá Leyla Vaseghi freagrach as sáruithe tromchúiseacha ar chearta an duine san Iaráin.

                           12.4.2021”